《拟香奁八咏 其六 金钱卜欢》
元代·贝琼

字忆开元日，清光尚自全。不知人远近，犹似汝方圆。

一别乌衣后，三回白雁前。芳心偷自祝，吉语定真传。

玉兆符龟灼，银河待鹊填。可能如子母，无术学神仙。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。